Франсиско де Алдана
Сонет

Превод от испански: Александър Муратов, Атанас Далчев, 1978

chitanka.info

Безмилостния порив на съдбата моя

как подло той ме запокитва без умора

от край във край и от едни при други хора

и ми затваря пътя светъл към покоя!

Ако след зло такова тежко, непрестанно,

на свойта плът болнава булото раздрала,

душата с полет бърз, за отдих закопняла,

се връща там, отдето е дошла по-рано!

Ще си отида на небето, съпроводен

от благата душа на скъп и мил приятел,

с когото дните си делил съм в свойта младост.

О, куп неща му бях разказал там свободен,

страха от казън във забравата отпратил,

за време и за смърт, за обич и за радост.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.